
ΝΟΜΟΣ ΥΠ' ΑΡΙΘ. 1847 

Τροποποίηση, αντικατάστασης και συμπλήρωση διατάξεων της νομοθε¬ 
σίας για την εκλογή βουλευτών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η παράγραφος 1 του άρθρου 2 του π.δ. 152/1985 αντικαθί¬ 
σταται ως εξής: 

«1,0 αριθμός των βουλευτών για όλη την επικράτεια ορίζεται 
σε τριακόσιους. Από αυτούς οι διακόσιοι ογδόντα οκτώ εκλέγο¬ 
νται στις εκλογικές περιφέρειες στις οποίες οι αντίστοιχες βου¬ 
λευτικές έδρες κατανέμονται σύμφωνα με όσα ορίζονται στις πα¬ 
ραγράφους 2 έως και 5 του άρθρου αυτού. Οι υπόλοιποι δώδεκα 
εκλέγονται ενιαίως σε ολόκληρη την επικράτεια, σύμφωνα με όσα 
ορίζονται στο επόμενο άρθρο». 

2. Στην παράγραφο 2 του άρθρου 32 του π.δ. 152/1985 προστί¬ 
θεται το εξής εδάφιο: 

« ΚαΤ εξαίρεση έχει δικαίωμα να υποβάλει ή να αποδεχθεί υ¬ 
ποψηφιότητα σε δύο εκλογικές περιφέρειες ο αρχηγός ή πρόε¬ 
δρος κόμματος ή συνασπισμού κομμάτων». 

3. Στην παράγραφο 3 του άρθρου 34 του π.δ. 152/1985 προστί¬ 
θεται το εξής εδάφιο: 

« Κατ' εξαίρεση ο αρχηγός κόμματος ή συνασπισμού κομμά¬ 
των μπορεί να μετέχει στους συνδυασμούς του κόμματος ή του 
συνασπισμού, του οποίου ηγείται, σε δύο εκλογικές περιφέρειες, 
στις οποίες έχει ανακηρυχθεί υποψήφιος». 

4. Το τελευταίο εδάφιο της παραγράφου 4 του άρθρου 34 του 
π.δ. 152/1985 αντικαθίσταται ως εξής: 

«Στη δήλωση οι υποψήφιοι αναγράφονται κατ' αλφαβητική σει¬ 
ρά επωνύμου, με εξαίρεση το όνομα του αρχηγού ή προέδρου του - 
κόμματος ή του συνασπισμού κομμάτων, το οποίο προτάσσεται». 

5. Η παράγραφος 6 του άρθρου 34 του π.δ. 152/1985 αντικαθί¬ 
σταται ως εξής: 

«6. Κάθε συνδυασμός μπορεί να περιλάβει αριθμό υποψηφίων 
μέχρι τον αριθμό των βουλευτικών εδρών της εκλογικής περιφέ¬ 
ρειας, προσαυξανόμενο κατά ένα στις περιφέρειες, στις οποίες 
εκλέγονται ένας έως και πέντε βουλευτές». 

6. Το δεύτερο εδάφιο της παραγράφου 1 του άρθρου 38 του 
π.δ. 152/1985 αντικαθίσταται ως εξής: 

«Στην πρόταση περιέχονται τα στοιχεία του προτεινόμενου και 
επισυνάπτονται τα γραμμάτια και η δήλωση αποδοχής της υπο¬ 
ψηφιότητας, όπως ορίζουν οι παράγραφοι 1 έως 5 του άρθρου 32». 

7. Στο άρθρο 65 του π.δ. 152/1985 προστίθενται παράγραφοι 
7, 8 και 9, οι οποίες έχουν ως εξής: 


«7. Ο εκλογέας μπορεί να εκφράσει την προτίμησή του προς 
έναν υποψήφιο σημειώνοντας σταυρό παραπλεύρως προς το ό¬ 
νομά του στο ψηφοδέλτιο του συνδυασμού. Στις εκλογικές περι¬ 
φέρειες Α' Αθηνών και Β' Αθηνών, ο εκλογέας μπορεί να εκφράσει 
την προτίμησή του υπέρ ενός, υπέρ δύο ή υπέρ τριών υποψηφίων. 
Στην εκλογική περιφέρεια Α' Θεσσαλονίκης ο εκλογέας μπορεί 
να εκφράσει την προτίμησή του υπέρ ενός ή υπέρ δύο υποψηφίων. 

8. Όσοι έχουν διατελέσει πρωθυπουργοί σε κυβέρνηση που 
έτυχε ψήφου εμπιστοσύνης της Βουλής και έχουν εκλεγεί βου¬ 
λευτές καθώς και ο αρχηγός ή ο πρόεδρος αυτοτελούς κόμματος 
ή, αν πρόκειται για συνασπισμό κομμάτων, ο αρχηγός του συνα¬ 
σπισμού θεωρούνται ότι λαμβάνουν σταυρούς προτίμησης το σύ¬ 
νολο των έγκυρων ψηφοδελτίων του συνδυασμού, στο ψηφοδέλτιο 
του οποίου περιλαμβάνονται. 

9. Ψηφοδέλτιο συνδυασμού με περισσότερους από ένα σταυ¬ 
ρούς προτίμησης στις εκλογικές περιφέρειες, στις οποίες η προ¬ 
τίμηση του εκλογέα εκφράζεται προς ένα μόνο υποψήφιο, είναι 
έγκυρο, χωρίς να λαμβάνεται υπόψη^ανένας σταυρός προτίμη¬ 
σης. Αν όμως περιέχει δύο σταυρούς, από τους οποίους ο ένας 
έχει τεθεί δίπλα στο όνομα υποψηφίου από τους αναφερόμενους 
στην παράγραφο 8, λαμβάνεται υπόψη και ο σταυρός προτίμησης 
που έχει τεθεί δίπλα στο όνομα άλλου υποψηφίου. Ψηφοδέλτιο 
συνδυασμού με περισσότερους από δύο σταυρούς προτίμησης 
στις εκλογικές περιφέρειες, στις οποίες ο εκλογέας μπορεί να εκ- 
φράσει την προτίμησή του και προς δύο υποψηφίους, είναι-έγκυ- 
ρο, χωρίς να λαμβάνεται υπόψη κανένας σταυρός προτίμησης. Αν 
όμως περιέχει τρείς σταυρούς, από τους οποίους ο ένας έχει τε¬ 
θεί δίπλα στο όνομα υποψηφίου από τους αναφερόμενους στην 
παράγραφο 8, λαμβάνονται υπόψη οι υπόλοιποι δύο σταυροί προ¬ 
τίμησης που έχουν τεθεί δίπλα στο όνομα άλλων υποψηφίων. 

Ψηφοδέλτιο συνδυασμού με περισσότερους από τρεις σταυ¬ 
ρούς προτίμησης στις εκλογικές περιφέρειες, στις οποίες ο εκλο¬ 
γέας μπορεί να εκφράσει την προτίμησή του και προς τρεις 
υποψηφίους, είναι έγκυρο, χωρίς να λαμβάνεται υπόψη κανένας 
σταυρός προτίμησης. Αν όμως περιέχει τέσσερις σταυρούς, από 
τους οποίους ο ένας έχει τεθεί δίπλα στο όνομα υποψηφίου από 
τους αναφερόμενους στην παράγραφο 8, λαμβάνονται υπόψη οι 
υπόλοιποι τρεις σταυροί προτίμησης που έχουν τεθεί δίπλα στο 
όνομα άλλων υποψηφίων». 

8. Η παράγραφος 3 του άρθρου 66 του π.δ. 152/1985 αντικαθί¬ 
σταται ως εξής: 

«3.0 σταυρός προτίμησης σημειώνεται με μολύβι μαύρης ή γα¬ 
λάζιας απόχρωσης ή με μελάνι μαύρης ή γαλάζιας απόχρωσης. 
Σταυρός προτίμησης που έχει σημειωθεί κατά παράβαση της πα¬ 
ραγράφου αυτής δε λαμβάνεται υπόψη, με την επιφύλαξη της ε¬ 
φαρμογής και της προηγούμενης παραγράφου». 

9. Η παράγραφος 5 του άρθρου 67 του π.δ. 152/1985 αντικαθί¬ 
σταται ως εξής: 

«5. Στο λευκό ψηφοδέλτιο ο εκλογέας γράφει ο ίδιος, με μολύ¬ 
βι μαύρης ή γαλάζιας απόχρωσης ή με μελάνι μαύρης ή γαλάζιας 
απόχρωσης, το όνομα του συνδυασμού ή το όνομα μεμονωμένου 
υποψηφίου της προτίμησής του ή το όνομα ενός ή περισσότερων 
υποψηφίων του ίδιου συνδυασμού, οπότε το ψηφοδέλτιο υπολο¬ 
γίζεται στη δύναμη του συνδυασμού, στον οποίο ανήκουν οι υπο¬ 
ψήφιοι αυτοί. Όταν η προτίμηση του εκλογέα αφορά συνδυασμό 
κόμματος ή συνασπισμού κομμάτων, γράφεται το πλήρες όνομα 
του κόμματος ή του συνασπισμού ή τα αρχικά γράμματα του πλή¬ 
ρους ονόματος του κόμματός ή του συνασπισμού, εψ'όσον δηλώ¬ 
θηκαν και αυτά σύμφωνα με τις παραγράφους 1 και 2 του άρθρου 
37, ή και τα δύο, δηλαδή το πλήρες όνομα του κόμματος ή συνα¬ 
σπισμού και τα αρχικά γράμματά του. Ο υποψήφιος συνδυασμού, 
του οποίου το όνομα αναγράφεται στο λευκό ψηφοδέλτιο, θεω¬ 
ρείται ότι λαμβάνει σταυρό προτίμησης. Αν αναγραφούν τα ονό¬ 
ματα περισσότερων από έναν υποψηφίων, ο εκλογέας οφείλει να 
εκφράσει την προτίμησή του υπέρ ενός απ' αυτούς. Στις εκλογι¬ 
κές περιφέρειες, στις οποίες ο εκλογέας μπορεί να εκφράσει την 
προτίμησή του και υπέρ δύο υποψηφίων, αν αναγραφούν τα ονό¬ 
ματα περισσότερων από δύο υποψηφίων, ο εκλογέας μπορεί να 
σημειώσει σταυρό προτίμησης δίπλα στο όνομα ενός ή δύο από 
αυτούς αντιστοίχως. Στην τελευταία αυτήν περίπτωση, αν σημειω¬ 
θεί σταυρός προτίμησης σε περισσότερα από ένα ή από δύο, α- 
ντιστοίχως, ονόματα, έχει εφαρμογή η παράγραφος 9 του άρθρου 
65. Στις εκλογικές περιφέρειες, στις οποίες ο εκλογέας μπορεί να 
εκφράσει την προτίμησή του και υπέρ τριών υποψηφίων, αν ανα- 
γραφούν τα ονόματα περισσότερων από τρεις υποψηφίων, ο εκλο¬ 
γέας μπορεί να σημειώσει σταυρό προτίμησης δίπλα στο όνομα 
ενός ή δύο ή τριών απ' αυτούς αντιστοίχως. Και στην περίπτωση 
αυτήν, αν σημειωθεί σταυρός προτίμησης σε περισσότερα από ένα 
ή δύο ή τρία, αντιστοίχως, ονόματα, έχει εφαρμογή η παράγρα¬ 
φος 9 ιου άρθρου 65». 

10. Η παράγραφος 1 του άρθρου 84 του π.δ. 152/1985 αντικαθί¬ 
σταται ως εξής: 

«1. Μετά τα παραπάνω η εφορευτική επιτροπή προβαίνει στη 
διαλογή των ψήφων με τον εξής τρόπο: 

α) Ο πρόεδρος της επιτροπής ή εκείνος που διευθύνει τις ερ¬ 
γασίες της παίρνει από την κάλπη ένα-ένα φάκελο, τον αποσφρα¬ 
γίζει και αφού εξακριβώσει το έγκυρο του ψηφοδελτίου, το οποίο 
επιδεικνύει σε όποιον από τους παρισταμένους το ζητήσει (μέλη 
της εφορευτικής επιτροπής, υποψηφίους ή αντιπροσώπους τους), 
διαβάζει το περιεχόμενό του έτσι ώστε να τον ακούνε όλοι, 

β) κάθε έγκυρο ψηφοδέλτιο αριθμείται κατά τη σειρά εξαγω¬ 
γής του από την κάλπη και μονογράφεται από τον πρόεδρο της 
εφορευτικής επιτροπής ή εκείνον που διευθύνει τις εργασίες της, 
ο οποίος θέτει τη μονογραφή του και δίπλα από κάθε σταυρό προ¬ 
τίμησης που υπάρχει στο ψηφοδέλτιο, 

γ) στη συνέχεια σημειώνεται ο αριθμός του ψηφοδελτίου σε ει¬ 
δικούς πίνακες, από τους οποίους ο ένας τηρείται για τους συν¬ 
δυασμούς κομμάτων ή συνασπισμών και για τους μεμονωμένους 
υποψηφίους και ο άλλος για τους υποψηφίους των συνδυασμών. 
Στον πρώτο από τους πίνακες αυτούς ο αριθμός του ψηφοδελτίου 
αναγράφεται απέναντι από το όνομα του συνδυασμού ή μεμονω¬ 
μένου υποψηφίου που ψηφίζεται και στο δεύτερο πίνακα απένα¬ 
ντι από το όνομα του υποψηφίου, υπέρ του οποίου υπάρχει έγκυ¬ 
ρος σταυρός προτίμησης σύμφωνα με όσα ορίζονται στις παρα¬ 
γράφους 7 και 9 του άρθρου 65». 

11. Στο τέλος της παραγράφου 2 του άρθρου 84 του π.δ. 
152/1985 προστίθεται το εξής εδάφιο: 

«Στη συνέχεια γίνεται διαλογή των σταυρών προτίμησης που 
έχουν λάβει οι υποψήφιοι κάθε συνδυασμού και μόλις τελειώσει 
η διαλογή αυτή το αποτέλεσμά της ανακοινώνεται στο νομάρχη». 

12. Η παράγραφος 1 του άρθρου 86 του π.δ. 152/1985 αντικαθί¬ 
σταται ως εξής: 

«1. Μετάτον τερματισμό της διαλογής, κλείνονται οι πίνακες 
διαλογής που προβλέπονται στο άρθρο 84 παρ. 1 περ.γ', με πρά¬ 
ξη που γράφεται στους πίνακες αυτούς και υπογράφεται από τον 
πρόεδρο και τα μέλη της εφορευτικής επιτροπής, τους υποψηφίους 


ή τους αντιπροσώπους τους. Στην πράξη που συντάσσεται στον 
πίνακα των συνδυασμών και των μεμονωμένων υποψηφίων ανα- 
φέρεται το άθροισμα των έγκυρων ψηφοδελτίων που έλαβε κάθε 
συνδυασμός και μεμονωμένος υποψήφιος και στην πράξη που συ- 
ντάσσεται στον πίνακα των υποψηφίων των συνδυασμών το άθροι¬ 
σμα των σταυρών προτίμησης που έλαβε κάθε υποψήφιος.» 

13. Στην παράγραφο 1 του άρθρου 87του π.δ. 152/1985 η φρά¬ 
ση «τον πίνακα διαλογής» αντικαθίσταται με τη φράση «τους πί¬ 
νακες διαλογής». 

Άρθρο 2 

1. Η παράγραφος 5 του άρθρου 88 του π.δ. 152/1985 αντικαθί¬ 
σταται ως εξής: 

«5. Οι έδρες που παραχωρούνται σύμφωνα με τις πιο πάνω πα¬ 
ραγράφους σε κάθε συνδυασμό καταλαμβάνονται από τους υπο¬ 
ψηφίους αυτού κατά τη σειρά των ψήφων προτίμησης καθενός. 
Αν δύο ή περισσότεροι υποψήφιοι του ίδιου συνδυασμού ισοψη¬ 
φήσουν και οι έδρες που παραχωρούνται είναι λιγότερες από τους 
υποψηφίους αυτούς, ενεργείται κλήρωση μεταξύ αυτών από το 
πρωτοδικείο σε δημόσια συνεδρίαση και ανακηρύσσονται βουλευ¬ 
τές εκείνοι που ευνοήθηκαν από τον κλήρο». 

• 2. Το πρώτο εδάφιο της παραγράφου 7 του άρθρου 88 του π.δ. 
152/1985 συμπληρώνεται ως εξής: 

«και θ) τον αριθμό των αχρησιμοποίητων από την πρώτη κατα¬ 
νομή υπολοίπων των ψήφων κάθε συνδυασμού κόμματος 
και συνασπισμού κομμάτων, εφ'όσον πρόκειται για εκλογικές πε¬ 
ριφέρειες που εκλέγουν δύο και πάνω βουλευτές. Αν η εκλογική 
δύναμη κάποιου συνδυασμού κόμματος ή συνασπισμού κομμάτων 
είναι μικρότερη του κατά την παράγραφο 4 εκλογικού μέτρου, ως 
αχρησιμοποίητο υπόλοιπο ψήφων θεωρείται το σύνολο των ψή¬ 
φων του συνδυασμού του κόμματος αυτού ή του συνασπισμού.» 

Άρθρο 3 

Οι παράγραφοι 2, 3, 4 και 5 του άρθρου 89 του π.δ. 152/1985 
αντικαθίστανται ως εξής: 

«2. Όλη η επικράτεια διαιρείται στίς παρακάτω δεκατρείς μεί- 
ζονες εκλογικές περιφέρειες: 

1. Περιφέρεια Ανατολικής Μακεδονίας και Θράκης, που περι¬ 
λαμβάνει τις εκλογικές περιφέρειες των νομών α) Έβρου, β) Ρο¬ 
δόπης, γ) Ξάνθης, δ) Δράμας και ε) Καβάλας. 

2. Περιφέρεια Κεντρικής Μακεδονίας, που περιλαμβάνει τις ε¬ 
κλογικές περιφέρειες α) Α' Θεσσαλονίκης και Β' Θεσσαλονίκης 
και τις περιφέρειες των νομών α) Σερρών, β) Χαλκιδικής; γ) Κιλ¬ 
κίς, δ) Πέλλας, ε) Ημαθίας και στ) Πιερίας. 

3. Περιφέρεια Δυτικής Μακεδονίας, που περιλαμβάνει τις εκλο¬ 
γικές περιφέρειες των νομών α) Φλώρινας, β) Κοζάνης, γ) Καστο¬ 
ριάς και δ) Γρεβενών. 

4. Περιφέρεια Ηπείρου, που περιλαμβάνει τις εκλογικές περι¬ 
φέρειες των νομών α) Ιωαννίνων, β) Άρτας, γ) Θεσπρωτίας και δ) 
Πρέβεζας. 

5. Περιφέρεια Θεσσαλίας, που περιλαμβάνει τις εκλογικές πε¬ 
ριφέρειες των νομών α) Λάρισας, β) Μαγνησίας, γ) Τρικάλων και 
δ) Καρδίτσας. 

6. Περιφέρεια Ιόνιων Νησιών, που περιλαμβάνει τις εκλογικές 
περιφέρειες των νομών α) Κέρκυρας, β) Λευκάδας, γ) Κεφαλλη¬ 
νίας και δ) Ζακύνθου. 

7. Περιφέρεια Δυτικής Ελλάδας, που περιλαμβάνει τις εκλογι¬ 
κές περιφέρειες των νομών α) Αιτωλοακαρνανίας, β) ΑχαΓας και 
γ) Ηλείας. 

8. Περιφέρεια Στερεός Ελλάδας, που περιλαμβάνει τις εκλογι¬ 
κές περιφέρειες των νομών α) Φθιώτιδας, β) Ευρυτανίας, γ) Φωκί¬ 
δας, δ) Βοιωτίας και ε) Ευβοίας. 

9. Περιφέρεια Αττικής, που περιλαμβάνει τις εκλογικές περι¬ 
φέρειες α) Α' Αθηνών, β) Β' Αθηνών, γ) Α' Πειραιώς, δ) Β' Πειραιώς 
και ε) του υπολοίπου του νομού Αττικής. 

10. Περιφέρεια Πελοποννήσου, που περιλαμβάνει τις εκλογι- 

κές περιφέρειες των νομών α) Κορινθίας, β) Αργολίδας, γ) Αρκα¬ 
δίας, δ) Μεσσηνίας και ε) Λακωνίας. 

11. Περιφέρεια Βόρειου Αιγαίου, που περιλαμβάνει τις εκλογι¬ 
κές περιφέρειες των νομών α) Λέσβου, β) Χίου και γ) Σάμου. 

12. Περιφέρεια Νότιου Αιγαίου, που περιλαμβάνει τις εκλογι¬ 
κές περιφέρειες των νομών α) Κυκλάδων και β) Δωδεκανήσου, και 

13. Περιφέρεια Κρήτης, που περιλαμβάνει τις εκλογικές περι¬ 
φέρειες των νομών α) Χανίων, β) Ρεθύμνης, γ) Ηρακλείου και δ) 
Λασιθίου. 

3. Οι αδιάθετες έδρες, σύμφωνα με την παράγραφο 1, σε κάθε 
εκλογική περιφέρεια κατανέμονται μεταξύ όλων των κομμάτων 
και των συνασπισμών κατά την αναλογία των αχρησιμοποίητων 
υπολοίπων ψήφων τους από την πρώτη κατανομή. Για το σκοπό 
αυτόν αθροίζονται τα έγκυρα ψηφοδέλτια, τα οποία έλαβαν στη 
μείζονα περιφέρεια τα κόμματα και οι συνασπισμοί και τα οποία 
δεν χρησιμοποιήθηκαν για την εκλογή βουλευτών στην κατανο¬ 
μή αυτήν (αχρησιμοποίητα υπόλοιπα) και το άθροισμά τους διαι¬ 
ρείται με τον αριθμό των αδιάθετων εδρών της οικείας μείζονος 
περιφέρειας. Στα παραπάνω αχρησιμοποίητα υπόλοιπα δεν συ- 
μπεριλαμβάνονται τα ψηφοδέλτια των μονοεδρικών περιφερειών. 
Το πηλίκο από τη διαίρεση, παραλείποντας το κλάσμα, αποτελεί 
το εκλογικό μέτρο στη μείζονα περιφέρεια και κάθε κόμμα ή συ¬ 
νασπισμός λαμβάνει από την κατανομή αυτήν τόσες έδρες, όσες 
φορές το εκλογικό μέτρο περιέχεται στο σύνολο των αχρησιμο- 
ποίητων υπολοίπων του στη μείζονα περιφέρεια. Οι έδρες που πα¬ 
ραμένουν αδιάθετες από την πιο πάνω κατανομή παραχωρούνται 
ανά μία στα κόμματα ή συνασπισμούς που έχουν το μεγαλύτερο 
κατά σειρά αχρησιμοποίητο υπόλοιπο έγκυρων ψηφοδελτίων από 
την κατανομή που έγινε σύμφωνα με την παρούσα παράγραφο. 
Στην τελευταία αυτήν περίπτωση ως αχρησιμοποίητο υπόλοιπο 
θεωρείται το σύνολο των έγκυρων ψηφοδελτίων που δεν χρησι¬ 
μοποιήθηκαν γιά την εκλογή βουλευτή κατά το προηγούμενο 
εδάφιο. 

4. Κόμματα ή συνασπισμοί που έχουν καταρτίσει συνδυασμούς 
τουλάχιστον στα τρία τέταρτα του συνόλου των εκλογικών περι¬ 
φερειών της χώρας, εφ'όσον συγκεντρώσουν σε όλη την επικρά¬ 
τεια ποσοστό ίσο ή μεγαλύτερο από τό δύο τοις εκατό (2%) των 
έγκυρων ψηφοδελτίων, έχουν δικαίωμα να λάβουν τρείς τουλά¬ 
χιστον έδρες, σύμφωνα με όσα ορίζονται στην παρούσα παράγρα¬ 
φο. Αν συγκεντρώσουν ποσοστό έγκυρων ψηφοδελτίων μικρότερο 
του δύο τοις εκατό, όχι όμως και μικρότερο του ενός τοις εκατό 
(1 %), έχουν δικαίωμα να λάβουν μία τουλάχιστον έδρα. 

Γ ια το σκοπό αυτόν τα κόμματα ή συνασπισμοί, που δικαιού¬ 
νται τρεις έδρες κατά το προηγούμενο εδάφιο, αν δεν εξασφαλί¬ 
ζουν τον αριθμό αυτόν εδρών με βάση τα άρθρα 3 και 88 και την 
παράγραφο 3 του παρόντος άρθρου, λαμβάνουν ανά μία έδρα στις 
μείζονες περιφέρειες, στις οποίες εμφανίζουν, κατά φθίνουσα σει¬ 
ρά, τη μεγαλύτερη σε ποσοστό εκλογική τους δύναμη, έως ότου 
συμπληρώσουν τρείς έδρες συνολικά, στις οποίες συνυπολογίζο¬ 
νται και εκείνες που παραχωρούνται στο κόμμα ή συνασπισμό με 
βάση τις παραπάνω διατάξεις. 

Για την εφαρμογή του προηγούμενου εδαφίου δεν λαμβάνο- 
νται υπόψη οι μείζονες περιφέρειες, στις οποίες το κόμμα ή, συ¬ 
νασπισμός λαμβάνει έδρα με βάση το άρθρο 88 και την παράγρα¬ 
φο 3 του παρόντος άρθρου. Αν το κόμμα ή ο συνασπισμός 
δικαιούται μία έδρα, κατ' εφαρμογή του πρώτου εδαφίου, λαμβά¬ 
νει την έδρα αυτή στη μείζονα περιφέρεια, στην οποία συγκέ - 
ντρωσε τη μεγαλύτερη σε ποσοστό εκλογική του δύναμη. 

Αν σε κάποια μείζονα περιφέρεια τα κόμματα ή οι συνασπισμοί 
που δικαιούνται έδρα σύμφωνα με την παράγραφο αυτήν είναι πε¬ 
ρισσότερα από τις αδιάθετες έδρες, στην περίπτωση αυτήν οι α¬ 
διάθετες έδρες παραχωρούνται ανά μία στα κόμματα ή τους 
συνασπισμούς που εμφανίζουν στη μείζονα αυτήν περιφέρεια τη 
μεγαλύτερη σε ποσοστό εκλογική τους δύναμη. Τα υπόλοιπα κόμ¬ 
ματα ή συνασπισμοί λαμβάνουν την έδρα που δικαιούνται στις άλ¬ 
λες μείζονες περιφέρειες που εμφανίζουν, κατά φθίνουσα σειρά, 
τη μεγαλύτερη σε ποσοστό εκλογική τους δύναμη. 

Στις μείζονες περιφέρειες, στις οποίες παραχωρούνται έδρες 


με βάση την παρούσα παράγραφο, οι υπόλοιπες έδρες κατανέμο- 
νται μεταξύ των λοιπών κομμάτων ή συνασπισμών σύμφωνα με 
όσα ορίζονται στην παράγραφο 3, αφού επαναλήφθεί η σχετική 
διαδικασία. Στην περίπτωση αυτή, για να υπολογιστεί το προβλε- 
πόμενο από την παράγραφο 3 εκλογικό μέτρο, στον αριθμό των 
εδρών, με τον οποίο διαιρείται το σύνολο των έγκυρων ψηφοδελ¬ 
τίων, δεν συμπεριλαμβάνονται οι έδρες που τυχόν έχουν παρα- 
χωρηθεί με βάση την παρούσα παράγραφο. 

5. Οι έδρές που προσκυρώθηκαν σύμφωνα με τις παραγράφους 
3 και 4 σε καθένα από τα κόμματα ή συνασπισμούς κατανέμονται 
μεταξύ των συνδυασμών τους στην μείζονα περιφέρεια ως εξής: 

Οι έδρες που προσκυρώθηκαν με βάση τα εδάφια δεύτερο και 
τέταρτο της παραγράφου 4 παραχωρούνται στην εκλογική περι¬ 
φέρεια, στην οποία το κόμμα ή συνασπισμός εμφανίζει τη μεγα¬ 
λύτερη σε ποσοστό εκλογική του δύναμη, μεταξύ των εκλογικών 
περιφερειών της μείζονος περιφέρειας, στις οποίες εκλέγονται 
βουλευτές από τη δεύτερη κατανομή. 

Αν σε ορισμένη εκλογική περιφέρεια οι έδρες, οι οποίες διατί¬ 
θενται με τη δεύτερη κατανομή, είναι λιγότερες από τα κόμματα 
ή συνασπισμούς, τα οποία έχουν δικαίωμα να λάβουν έδρα στην 
εκλογική αυτήν περιφέρεια κατ’ εφαρμογή του προηγούμενου ε¬ 
δαφίου, οι έδρες αυτές παραχωρούνται σ' εκείνα από τα παρα¬ 
πάνω κόμματα ή συνασπισμούς που έλαβαν το μεγαλύτερο αριθμό 
ψήφων στην εκλογική αυτήν περιφέρεια. Στα υπόλοιπα από τα κόμ¬ 
ματα αυτά παραχωρείται έδρα στην εκλογική περιφέρεια, στην 
οποία εμφανίζουν την αμέσως επόμενη κατά σειρά ποσοστιαία ε¬ 
κλογική δύναμή τους, μεταξύ των εκλογικών περιφερειών, στις 
οποίες εκλέγονται βουλευτές από τη δεύτερη κατανομή. 

Στις λοιπές περιπτώσεις, αθροίζονται οι εκλογικές δυνάμεις 
των συνδυασμών όλων των κομμάτων και των συνασπισμών σε 
κάθε εκλογική περιφέρεια και το άθροισμα διαιρείται με τον αριθμό 
των εδρών που έμειναν αδιάθετες από την πρώτη κατανο^ιή στην 
εκλογική αυτήν περιφέρεια, Οι έδρες που παραχωρούνται με βά¬ 
ση το προηγούμενο εδάφιό δε θεωρούνται αδιάθετες. Το πηλίκο, 
κατά παράλειψη του κλάσματος, αποτελεί το εκλογικό μέτρο, με 
το οποίο διαιρείται η εκλογική δύναμη κάθε συνδυασμού, και λαμ¬ 
βάνει κάθε συνδυασμός τόσες έδρες, όσες φορές το εκλογικό μέ¬ 
τρο περιέχεται στην εκλογική του δύναμη. 

Οι έδρες των εκλογικών περιφερειών, που τυχόν παραμένουν 
αδιάθετες από την παραπάνω κατανομή, παραχωρούνται με βά¬ 
ση το μέσο όρο έγκυρων ψηφοδελτίων ανά έδρα στα κόμματα και 
στους συνασπισμούς που δεν έχουν εξαντλήσει με την κατά το 
προηγούμενο εδάφιο κατανομή τον αριθμό εδρών που προσκυ¬ 
ρώνεται σε αυτά με βάση την παράγραφο 3. Για το σκοπό αυτόν 
διαιρείται το σύνολο των έγκυρων ψηφοδελτίων που έλαβε το κόμ¬ 
μα ή ο συνασπισμός σε κάθε εκλογική περιφέρεια, στην οποία πα¬ 
ραμένουν αδιάθετες έδρες, με τον αριθμό των εδρών της ίδιας 
περιφέρειας που παραχωρήθηκαν στο κόμμα ή στο συνασπισμό 
από την πρώτη κατανομή, συνυπολογισμένων και των εδρών που 
του παραχωρήθηκαν με βάση το προηγούμενο εδάφιο, αυξημένο 
κατά μία μονάδα και το πηλίκο αποτελεί το μέσο όρο έγκυρων ψη¬ 
φοδελτίων ανά έδρα του κόμματος ή του συνασπισμού στην εκλο¬ 
γική περιφέρεια. Η παραχώρηση των αδιάθετων εδρών γίνεται με 
βάση τούς παραπάνω μέσους όρους όλων των κομμάτων ή συνα¬ 
σπισμών σε όλες τις εκλογικές περιφέρειες κατά φθίνουσα σει¬ 
ρά. Δηλαδή η πρώτη αδιάθετη έδρα παραχωρείται στο κόμμα ή 
συνασπισμό που εμφανίζει το μεγαλύτερο μέσο όρο και στην ετ 
κλογική περιφέρεια που εμφανίζεται ο μεγαλύτερος αυτός μέσος 
όρος, εφ' όσον στην περιφέρεια αυτήν υπάρχει αδιάθετη έδρα. 
Εφ'όσον στη συγκεκριμένη αυτήν εκλογική περιφέρεια δεν υπάρ¬ 
χει αδιάθετη έδρα, λαμβάνεται υπόψη ο αμέσως επόμενος μέσος 
όρος μεταξύ των μέσων όρων όλων των κομμάτων ή συνασπισμών 
σ’ όλες τις άλλες εκλογικές περιφέρειες. Η διαδικασία αυτή συ¬ 
νεχίζεται με βάση τους μέσους όρους που προκύπτουν στις εκλο¬ 
γικές περιφέρειες, στις.οποίες απομένουν κάθε φορά αδιάθετες 
έδρες, έως ότου το κάθε κόμμα και συνασπισμός συμπληρώσει τον 
αριθμό των εδρών που του προσκυρώθηκαν στη μείζονα περιφέ¬ 
ρεια σύμφωνα με τις προηγούμενες παραγράφους. 

Αν μετά το πέρας της διαδικασίας αυτής σε ορισμένες εκλογι¬ 
κές περιφέρειες παραμένουν αδιάθετες έδρες, επαναλαμβάνεται 
η (δια διαδικασία με βάση τους μέσους όρους στις περιφέρειες 
αυτές των κομμάτων ή συνασπισμών που δεν έχουν συμπληρώ¬ 
σει τον αριθμό εδρών, οι οποίες τους προσκυρώθηκαν στη μείζο- 
να περιφέρεια. Μεταξύ ίσων μέσων όρων, που προκύπτουν είτε 
για το ίδιο κόμμα ή συνασπισμό σε διαφορετικές περιφέρειες εί¬ 
τε για περισσότερα κόμματα ή συνασπισμούς στην (δια ή σε δια¬ 
φορετικές περιφέρειες, μεγαλύτερος θεωρείται εκείνος που 
αντιστοιχεί σε μεγαλύτερο αριθμό έγκυρων ψηφοδελτίων». 

Άρθρο 4 

1. Στην παράγραφο 2 του άρθρου 91 του π.δ. 152/1985 η φράση 
«τα όσα ορίζονται στα άρθρα 89 και 90.τρίτη κατανομή» αντι¬ 

καθίσταται ως εξής: 

«τα όσα ορίζονται στο άρθρο 89 εκδίδοντας απόφαση για την 
κατανομή των αδιάθετων εδρών στη δεύτερη κατανομή». 

2. α) Στην παράγραφο 1 του άρθρου 93 του π.δ. 152/1985 η φρά¬ 
ση «(πρώτη, δεύτερη και τρίτη κατανομή)» αντικαθίσταται ως ε¬ 
ξής: «(πρώτη και δεύτερη κατανομή)». 

β) Η παράγραφος 4 του ίδιου άρθρου 93 του π.δ. 152/1985 αντι¬ 
καθίσταται ως εξής: 

«4. Οι αναπληρωματικοί ανακηρύσσονται κατά τη σειρά των ψή¬ 
φων προτίμησης καθενός. Σε περίπτωση ισοψηφίας ενεργείται από 
το πρωτοδικείο κλήρωση για τον καθορισμό τής σειράς αυτών που 
ισοψήφησαν». 

γ) Στο ίδιο άρθρο 93 του π.δ. 152/1985 προστίθεται παράγρα¬ 
φος 5, που έχει ως εξής: 

«5.0 αρχηγός ή πρόεδρος κόμματος ή συνασπισμού κομμάτων 
που μετέχει στους συνδυασμούς δύο εκλογικών περιφερειών, σύμ¬ 
φωνα με την παράγραφο 3 του άρθρου 34, εφ'όσον εκλεγεί βου¬ 
λευτής και στις δύο αυτές περιφέρειες, οφείλει να δηλώσει στον 
Πρόεδρο της Βουλής σε ποια από τις περιφέρειες αυτές προτιμά 
την εκλογή τού/ Η δήλωση αυτή υποβάλλεται μέσα σε προθεσμία 
πέντε ημερών από την ανακήρυξη όλων των βουλευτών και των 
αναπληρωματικών αυτών και των δύο περιφερειών. Αν δεν υπο¬ 
βληθεί δήλωση μέσα στην προθεσμία αυτή, θεωρείται ότι προτί¬ 
μησε την εκλογή του στην περιφέρεια στην οποία το κόμμα ή ο 
συνασπισμός, του οποίου ηγείται, έλαβε τις περισσότερες ψήφους. 
Για την πλήρωση της έδρας που παραμένει κενή εφαρμόζονται 
οι διατάξεις του άρθρου 94». 

3. α) Στην παράγραφο 3 του άρθρου 94 του π.δ. 152/1985 η φρά¬ 
ση «εφ'όσον η κενή βουλευτική έδρα είναι μία, ανακηρύσσεται βου¬ 
λευτής ο πρώτος υποψήφιος του συνδυασμού που πήρε τη σχετική 
πλειοψηφία στο σύνολο των έγκυρων ψηφοδελτίων» αντικαθίστα¬ 
ται ως εξής: 

«εφ'όσον η κενή βουλευτική έδρα είναι μία, ανακηρύσσεται βου¬ 
λευτής ο πρώτος κατά τη σειρά των ψήφων προτίμησης υποψή¬ 
φιος του συνδυασμού, που πήρε τη σχετική πλειοψηφία στο 
σύνολο των έγκυρων ψηφοδελτίων». 

β) Το έβδομο (προτελευταίο) εδάφιο της ίδιας παραγράφου 3 
του άρθρου 94 του π.δ. 152/1985 αντικαθίσταται ως εξής: 

«Εάν σε ένα συνδυασμό περιέλθουν, κατά την εφαρμογή των 
προηγούμενων διατάξεων, δύο ή περισσότερες έδρες, αυτές κα¬ 
ταλαμβάνονται από τους υποψηφίους του, κατά τη σειρά των ψή¬ 
φων προτίμησης καθενός». 

4. Καταργούνται: α) η τελευταία φράση («Δεν συμπληρώνο ■ 
νται οι έδρες που κενώνονται κατά το τελευταίο έτος της βουλευ¬ 
τικής περιόδου») της παραγράφου 8 του άρθρου 3 του π.δ. 
152/1985, β) το άρθρο 90 του ίδιου π.δ. 152/1985 και γ) το άρθρο 
1 του ν. 1303/1982 (ΦΕΚ 136). 

5. Οι παράγραφοι 2 και 3 του άρθρου 121 του π.δ. 152/1985 α¬ 
ντικαθίστανται ως εξής: 

«2. Όλες γενικά οι προμήθειες, εργασίες, μεταφορές και μισθώ¬ 
σεις, που αναφέρονται στην προηγούμενη παράγραφο, γίνονται 
με απ'ευθ.'ίας ανάθεση ή έγγραφη συμφωνία, κατά παρέκκλιση 
των περί δημοσίου λογιστικού και περί προμηθειών του Δημοσίου 


διατάξεων, καθώς και κάθε άλλης διάταξης, σύμφωνα με όσα ο¬ 
ρίζονται με τις κατά τα παραπάνω αποφάσεις του Υπουργού των 
Εσωτερικών, για την έκδοση των οποίων δεν απαιτείται εξουσιο¬ 
δότηση ή έγκριση κάποιας άλλης Αρχής. Οι μισθώσεις ιδιωτικών 
αυτοκινήτων Δ.Χ., για τη διακίνηση προσώπων ή τη μεταφορά ε¬ 
κλογικού υλικού, ενεργούνται κατά παρέκκλιση των διατάξεων του 
ν.δ. 2396/1953 «Περί κανονισμού χρήσεως και κινήσεως αυτοκι¬ 
νήτων οχημάτων του Δημοσίου κ.λπ.» και των κατ' εξουσιοδότη¬ 
ση αυτών εκδιδομένων αποφάσεων του Πρωθυπουργού ή του 
εξουσιοδοτημένου απ' αυτόν υπουργού. Με τις κατά τα παραπά¬ 
νω αποφάσεις του Υπουργού Εσωτερικών ορίζονται και τα απαι- 
τούμενα δικαιολογητικά για κάθε πληρωμή. 

3. Οι διατάξεις των προηγούμενων παραγράφων εφαρμόζονται 
και από τους νομάρχες, σε όσες περιπτώσεις μεταβιβάζονται σ' 
αυτούς πιστώσεις για την αντιμετώπιση δαπανών για τους σκο¬ 
πούς της παραγράφου 1». 

6. Στη διανομή του ποσού της κρατικής οικονομικής ενίσχυσης 
του έτους 1989 μετέχει επίσης, εξισωνόμενο ως προς αυτό με τα 
κόμματα που εμπίπτουν στην παράγραφο 2 του άρθρου 8 του ν. 
1755/1988 «Εταιρείες παροχής επιχειρηματικού κεφαλαίου και άλ¬ 
λες διατάξεις», κόμμα, το οποίο δεν εκπροσωπείται στην παρού¬ 
σα Βουλή, αλλά προέρχεται από κόμμα που μετέσχε αυτοτελώς 
στις εκλογές της 2ας Ιουνίου 1985 και ανέδειξε στην παρούσα Βου¬ 
λή έναν τουλάχιστο βουλευτή και αποτελεί ιδεολογική ιστορική 
συνέχεια του αρχικού κόμματος. 

Το παραπάνω δικαιούχο κόμμα συμμετέχει στην κρατική οικο¬ 
νομική ενίσχυση, εφ' όσον έχει νόμιμη πολιτική λειτουργία του¬ 
λάχιστο 2 ετών, είναι οργανωτικά διαρθρωμένο σε πανελλαδική 
κλίμακα με συνεχή παρουσία και δράση στους πολιτικούς και κοι¬ 
νωνικούς χώρους και εφ' όσον καταρτίσει συνδυασμούς 
υποψηφίων για την ανάδειξη μελών του Εθνικού Κοινοβουλίου του¬ 
λάχιστο στα 2/3 των εκλογικών περιφερειών της χώρας. 

Άρθρο 5 

1. Η τελευταία φράση της παραγράφου 1 του άρθρου 31 του 
π.δ. 152/1985 καταργείται. 

2. Η παράγραφος 2 του άρθρου 31 του π.δ. 152/1985 αντικαθί¬ 
σταται ως εξής: 

«2. Με προεδρικό διάταγμα, που δημοσιεύεται το αργότερο πέ¬ 
ντε ημέρες πριν από τη λήξη της βουλευτικής περιόδου ή το αρ- 
γότε^οκτώ ημέρες μετά τη διάλυση της Βουλής, ορίζεται ο α¬ 
ριθμός βουλευτικών εδρών κάθε εκλογικής περιφέρειας σύμφωνα 
με το άρθρο 2». 

3. Η παράγραφος 3 του άρθρου 31 του π.δ. 152/1985 αντικαθί¬ 
σταται ως εξής: 

«3. Από τη δημοσίευση του διατάγματος διάλυσης της Βουλής 
ή τη δωδέκατη ημέρα πριν την κατά το άρθρο 53 παρ. 1 του Συ¬ 
ντάγματος λήξη της βουλευτικής περιόδου αρχίζει η προεκλογι¬ 
κή περίοδος. Οι συγκεντρώσεις κατά την προεκλογική περίοδο 
διέπονται από τις ειδικές για το θέμα αυτό διατάξεις στα πλαίσια 
του Συντάγματος». 

4: α) Στην αρχή της παραγράφου 8 του άρθρου 27 του π.δ. 
152/1985 η φράση «Με την προκήρυξη των βουλευτικών εκλογών 
η ενημέρωση των καταστάσεων διακόπτεται» αντικαθίσταται ως 

εξής: 

«Μόλις αρχίσει η κατά το άρθρο 31 παρ. 3 προεκλογική περίο¬ 
δος η ενημέρωση των καταστάσεων διακόπτεται». 

β) Στην ίδια παράγραφο 8 του άρθρου 27 του π.δ. 152/1985 η 
φράση «Τα τέσσερα αντίτυπα των καταστάσεων, με συνημμένα τα 
εκλογικά βιβλιάρια, διαβιβάζονται, μέσα σε ανατρεπτική προθε¬ 
σμία πέντε ημερών από την ημέρα της προκήρυξης των βουλευ¬ 
τικών εκλογών, στον πρόεδρο πρωτοδικών της οικείας εκλογικής 
περιφέρειας» αντικαθίσταται ως εξής: 

«Τα τέσσερα αντίτυπα των καταστάσεων, με συνημμένα τα ε¬ 
κλογικά βιβλιάρια, διαβιβάζονται μέσα σε ανατρεπτική προθεσμία 
πέντε ημερών, από την κατά το άρθρο 31 έναρξη της προεκλογι¬ 
κής περιόδου, στον πρόεδρο πρωτοδικών της οικείας εκλογικής 

περιφέρειας». 

5. Η παράγραφος 6 του άρθρου 32 του π.δ. 152/1985 αντικαθί¬ 
σταται ως εξής: 

«6. Η επίδοση των προτάσεων υποψηφίων γίνεται με παραγγε¬ 
λία αυτών ή κάθε εκλογέα με δικαστικό επιμελητή στον πρόεδρο 
του αρμόδιου για την ανακήρυξη των υποψηφίων δικαστηρίου δέ¬ 
κα το αργότερο ημέρες μετά την κατά το άρθρο 31 παρ. 3 έναρξη 
της προεκλογικής περιόδου». 

6. Το άρθρο 33 του π.δ. 152/1985 αντικαθίσταται ως εξής: 

«Έντεκα ημέρες μετά την κατά το άρθρο 31 παρ. 3 έναρξη της 

προεκλογικής περιόδου το αρμόδιο δικαστήριο σε δημόσια συνε¬ 
δρίαση ανακηρύσσει τους υποψηφίους που προτάθηκαν νόμιμα». 

7. Η παράγραφος 5 του άρθρου 34 του π.δ. 152/1985 αντικαθί¬ 
σταται ως εξής: 

«5. Η επίδοση της δήλωσης, με την οποία καταρτίζεται ο συν¬ 
δυασμός, γίνεται με δικαστικό επιμελητή ή με απόδειξη στον Ει¬ 
σαγγελέα του Αρείου Πάγου το αργότερο δεκατέσσερις ημέρες 
μετά την κατά το άρθρο 31 παρ. 3 έναρξη της προεκλογικής πε¬ 
ριόδου». 

8. Το άρθρο 35 του π.δ. 152/1985 αντικαθίσταται ως εξής: 

«Τη δέκατη πέμπτη ημέρα μετά την κατά το άρθρο 31 παρ. 3 έ¬ 
ναρξη της προεκλογικής περιόδου το Α' Τμήμα του Αρείου Πά¬ 
γου σε δημόσια συνεδρίαση ανακηρύσσει τους συνδυασμούς, 
όπως αυτοί δηλώθηκαν κατά την παρ. 4 του προηγούμενου 
άρθρου». 

9. Το πρώτο εδάφιο της παραγράφου 1 του άρθρου 37 του π.δ. 
152/1985 αντικαθίσταται ως εξής: 

«Το αργότερο δέκα ημίρές μετά την κατά το άρθρο 31 παρ. 3 
έναρξη της προεκλογικής περιόδου κάθε πολιτικό κόμμα με γρα¬ 
πτή δήλωση του αρχηγού του ή της επιτροπής που το διευθύνει, 
η οποία επιδίδετάι στον Πρόεδρο της Βουλής και στον Εισαγγε¬ 
λέα του Αρείου Πάγου, γνωστοποιεί το όνομα και το έμβλημα του 
κόμματος, ενιαία σ' όλο το Κράτος». 

10. Η παράγραφος 2 του άρθρου 37 του π.δ. 152/1985 αντικαθί¬ 
σταται ως εξής: 

«2. Το αργότερο δέκα ημέρες μετά την κατά το άρθρο 31 παρ. 
3 έναρξη της προεκλογικής περιόδου τα κόμματα, που θέλουν να 
απαρτίζουν συνασπισμό περισσότερων συνεργαζόμενων κομμά¬ 
των, γνωστοποιούν προς τον Πρόεδρο της Βουλής και τον Εισαγ¬ 
γελέα του Αρείου Πάγου με γραπτή δήλωση των αρχηγών τους 
ή των επιτροπών που τα διευθύνουν την προσωνυμία και το έμ¬ 
βλημα του συνασπισμού τους, ενιαία σ' όλο το Κράτος». 

11. Η παράγραφος 2 του άρθρου 48 του π.δ. 152/1985 αντικαθί¬ 
σταται ως εξής: 

«2. Οι αποφάσεις του νομάρχη της προηγούμενης παραγράφου 
εκδίδονται το αργότερο δεκαπέντε ημέρες μετά την κατά το άρ¬ 
θρο 31 παρ. 3 έναρξη της προεκλογικής περιόδου και κοινοποιού¬ 
νται αμέσως στον πρόεδρο του αρμόδιου πρωτοδικείου και διά 
του Υπουργείου Εσωτερικών στον Άρειο Πάγο». 

12. Το πρώτο εδάφιο της παραγράφου 3 του άρθρου 51 του π.δ. 

152/1985 αντικαθίσταται ως εξής: · 

«Τα λαϊκά μέλη των εφορευτικών επιτροπών μαζί με τα αναπλη¬ 
ρωματικά τους κληρώνονται μέσα σε είκοσι ημέρες από την κατά 
το άρθρο 31 παρ. 3 έναρξη της προεκλογικής περιόδου, από το 
αρμόδιο δικαστήριο των πρωτοδικών, από τους γραμμένους στους 
εκλογικούς καταλόγους και τα παραρτήματά τους εκλογείς του 
δήμου ή της κοινότητας που ανήκει το εκλογικό τμήμα και που κα¬ 
τοικούν σε αυτόν το δήμο ή την κοινότητα». 

13. Το εδάφιο α’ της παραγράφου 6 του,άρθρου 61 του π.δ. 
152/1985 αντικαθίσταται ως εξής: 

«α) Το Υπουργείο Εσωτερικών δεκαπέντε το αργότερο ημέρες 
μετά την κατά το άρθρο 31 παρ. 3 έναρξη της προεκλογικής πε¬ 
ριόδου, πίνακες των εκλογικών τμημάτων που συστήθηκαν σε όλη 
την επικράτεια». 


14. Η τελευταία φράση του εδαφίου στ' της παραγράφου 6 του 
άρθρου 61 του π.δ. 152/1985 αντικαθίσταται ως εξής: 

«Οι παραπάνω με στοιχεία β’ έως και στ’ ονομαστικοί κατάλο¬ 
γοι αποστέλλονται το αργότερο δεκαπέντε ημέρες μετά την κα¬ 
τά το άρθρο 31 παρ. 3 έναρξη της προεκλογικής περιόδου». 

15. Το πρώτο εδάφιο της παρ. 1 του άρθρου 97 του π.δ. 152/1985 
αντικαθίσταται ως εξής: 

«Κατά την προεκλογική περίοδο βουλευτικών, δημοτικών και 
κοινοτικών εκλογών, ευρωεκλογών ή δημοψηφίσματος τα δημο¬ 
τικά και κοινοτικά συμβούλια υποχρεούνται να διαθέσουν με α : 
πόφασή τους στα πολιτικά κόμματα και στους συνδυασμούς 
υποψηφίων, για την προεκλογική προβολή τους, όλους τους κοι¬ 
νόχρηστους γενικά χώρους, όπως πλατείες, άλση, δρόμους, πε¬ 
ζοδρόμια καθώς και όλους τους δημοτικούς και κοινοτικούς 
χώρους που διατέθηκαν για πράξεις εμπορικής διαφήμισης σύμ¬ 
φωνα με τα άρθρα 1 και 5 ίου ν. 1491/1984». 

16. Στην παράγραφο 1 του άρθρου 97 του π.δ. 152/1985 προστί¬ 
θεται το ακόλουθο εδάφιο: 

«Η προεκλογική περίοδος για τις βουλευτικές εκλογές αρχίζει 
κατά την παρ. 3 του άρθρου 31. Η (δια περίοδος για το δημοψήφι¬ 
σμα αρχίζει με τη δημοσίευση του προεδρικού διατάγματος προ¬ 
κήρυξης, ενώ για τις δημοτικές και κοινοτικές εκλογές αρχίζει 
τριάντα ημέρες πριν τη διεξαγωγή τους». 

17. Το δεύτερο εδάφιο του άρθρου 119 του π.δ. 152/1985 αντι¬ 
καθίσταται ως εξής: 

«Οι ίδιες προθεσμίες, καθώς και εκείνες που αρχίζουν από την 
ημέρα της προκήρυξης των εκλογών ή την κατά το άρθρο 31 παρ. 
3 έναρξη της προεκλογικής περιόδου, λήγουν πάντοτε τα μεσά¬ 
νυχτα της τελευταίας για ενέργεια ημέρας, ανεξάρτητα αν αυτή 
είναι αργία ή εξαιρέσιμη». 

Αρθρο 6 

1. Προκειμένου μόνο για την αναθεώρηση των εκλογικών κα¬ 
ταλόγων του 1989 και ειδικά για την οριστικοποίηση των μεταβο¬ 
λών που προβλέπονται στο άρθρο 14 του π.δ. 152/1985 
«Κωδικοποίηση σ’ ενιαίο κείμενο των διατάξεων της νομοθεσίας 
για την εκλογή βουλευτών» (ΦΕΚ 55), δηλαδή των αιτήσεων για 
μεταγραφή, διόρθωση ή αντικατάσταση στοιχείων εγγραφής ε¬ 
κλογέων, η προθεσμία που προβλέπεται στο τελευταίο εδάφιο της 
παραγράφου 2 του άρθρου 18 του ίδιου π.δ. 152/1985 για την έκ¬ 
δοση των αποφάσεων των πρωτοδικείων ορίζεται από τη 19η Ιου¬ 
νίου μέχρι την 31η Ιουλίου 1989. 

2. Η προθεσμία που προβλέπεται στην παράγραφο 2 του άρθρου 
19 του ίδιου ανωτέρω Π.δ. 152/1985 για την υποβολή στο Υπουρ¬ 
γείο Εσωτερικών κυρωθέντων παραρτημάτων εκλογικών καταλό¬ 
γων, που αφορούν τις μεταβολές της προηγούμενης παραγράφου, 
ορίζεται μέχρι τη 16η Αυγούστου 1989. 

3. Οι εκλογείς της παραγράφου 1 του άρθρου αυτού, οι οποίοι 
θα παραλάβουν από τα νομαρχιακά γραφεία εκλογικών καταλό¬ 
γων τα κατατεθέντα εκλογικά βιβλιάρια της υφιστάμενης εγγρα¬ 
φής τους στους εκλογικούς καταλόγους, για να ασκήσουν το 
εκλογικό τους δικαίωμα στις εκλογές του Ελληνικού και Ευρωπαϊ¬ 
κού Κοινοβουλίου του Ιουνίου 1989, είναι υποχρεωμένοι να τα ε¬ 
πιστρέφουν στα ίδια νομαρχιακά γραφεία το αργότερο μέχρι και 
την 5η Ιουλίου 1989. Η παράλειψη επιστροφής εκλογικού βιβλια¬ 
ρίου μέσα στην προηγούμενη προθεσμία, η οποία ορίζεται ως α¬ 
ποκλειστική, καθιστά αυτοδικαίως άκυρη την εγγραφή του 
εκλογέα στην κατά το εδάφιο στ' του άρθρου 16 του π.δ. 152/1985 
αντίστοιχη κατάσταση μεταγραφής, διόρθωσης ή αντικατάστασης 
στοιχείων του εκλογέα αυτού και παραμένει ισχύουσα η υφιστά¬ 
μενη εγγραφή του πριν από την υποβολή της αίτησης μεταγρα¬ 
φής, διόρθωσης ή αντικατάστασης στοιχείων αυτής. Τα 
νομαρχιακά γραφεία εκλογικών καταλόγων οφείλουν μέχρι τη 10η 
Ιουλίου 1989 να παραδώσουν στον πρόεδρο του αρμόδιου πρω¬ 
τοδικείου τα εκλογικά βιβλιάρια που θα επιστραφούν σ' αυτά, σύμ¬ 
φωνα με τις διατάξεις της παραγράφου αυτής. 

Άρθρο 7 

Υποχρέωση δημοσιότητας εκλογικών δαπανών 

1. Όλοι οι υποψήφιοι βουλευτές, που συμμετέχουν στις γενι¬ 
κές ή αναπληρωματικές βουλευτικές εκλογές, έχουν υποχρέωση 
να υποβάλουν στον Πρόεδρο της Βουλής αναλυτική κατάσταση 
των εκλογικών τους δαπανών, επισυνάπτοντας όλα τα σχετικά πα¬ 
ραστατικά, μέσα σε 15 ημέρες, από την ημέρα διεξαγωγής των 
εκλογών. Κάθε υποψήφιος βουλευτής έχει υποχρέωση να δημο¬ 
σιεύσει συνοπτική κατάσταση των εκλογικών του δαπανών σε δύο 
εφημερίδες, που εκδίδονται στην εκλογική του περιφέρεια. 

2. Η κανονική σύνταξη της αναλυτικής κατάστασης και η έ¬ 
γκαιρη υποβολή της καθώς και η έγκαιρη δημοσίευση της συνο¬ 
πτικής κατάστασης διαπιστώνεται από τον Πρόεδρο της Βουλής, 
ύστερα από έλεγχο. 

3. Ως εκλογική δαπάνη θεωρείται ενδεικτικά κάθε ποσό που 
καταβάλλεται από τους υποψηφίους: α) για τη μίσθωση, εξοπλι¬ 
σμό και λειτουργία γραφείων, αιθουσών και εκλογικών κέντρων, 
β) για την αγορά, έκδοση, κυκλοφορία και διακίνηση εντύπων πο¬ 
λιτικού περιεχομένου, γ) για την καταχώριση και προβολή κάθε 
πολιτικού μηνύματος από τον τύπο και τα άλλα μέσα μαζικής ε¬ 
νημέρωσης, δ) για την παροχή κάθε μορφής υπηρεσιών από επι¬ 
χειρήσεις διαφημίσεων, τύπου, ηλεκτρονικών μέσων μαζικής 
ενημέρωσης και δημόσιων σχέσεων, καθώς και ε) η αξία των κά¬ 
θε είδους εντύπων, της χρήσης γραφείων, μεταφορικών μέσων, 
της χρήσης συσκευών και μηχανημάτων που προσφέρονται δω¬ 
ρεάν κατά την προεκλογική περίοδο στους υποψήφιους βουλευτές. 

4. Σε περίπτωση παράβασης των διατάξεων των προηγούμε¬ 
νων παραγράφων, ο Πρόεδρος της Βουλής, μετά από εισήγηση 
της διακομματικής επιτροπής της παραγράφου 2 του άρθρου 5 
του ν. ν-5-1 2/1.984, μπορεί να επιβάλει περιορισμό στο ποσό της κρα¬ 
τικής ενίσχυσης που αναλογεί σε ένα χρόνο στο κόμμα που ανή¬ 
κει ή ανήκουν οι υποψήφιοι βουλευτές. 

5. Με απόφαση του Υπουργού Εσωτερικών μπορεί να ρυθμίζε¬ 
ται κάθε λεπτομέρεια για την εφαρμογή των διατάξεων των πα¬ 
ραγράφων 1 και 2 του άρθρου αυτού. 

6. Απαγορεύεται κάθε άμεση ή έμμεση οικονομική ενίσχυση των 
υποψήφιων βουλευτών από τους φορείς του δημόσιου τομέα κα¬ 
θώς και από κάθε επιχείρηση στην οποία συμμετέχουν φορείς του 
δημόσιου τομέα και των οργανισμών τοπικής αυτοδιοίκησης, α¬ 
νεξάρτητα από το ποσοστό συμμετοχής του. Σε περίπτωση παρά¬ 
βασης των διατάξεων αυτών, εφαρμόζονται οι διατάξεις του 
εδαφίου β' της παραγράφου 4 του άρθρου 5 του ν. 1443/1984. 

Άρθρο 8 

, Ρυθμίσεις κατά την προεκλογική περίοδο 

Ν, 

1. Το πρώτο εδάφιο της παραγράφου 1 του άρθρου 97 του π.δ. 
152/1985 συμπληρώνεται ως εξής: 

«Απαγορεύεται η διάθεση από τα δημοτικά και κοινοτικά συμ¬ 
βούλια κοινόχρηστων γενικά χώρων, καθώς και όλων των δημο¬ 
τικών και κοινοτικών χώρων, που διατέθηκαν για πράξεις 
εμπορικής διαφήμισης, στους υποψήφιους βουλευτές και στους 
υποψήφιους των συνδυασμών, αν πρόκειται για δημοτικές και κοι¬ 
νοτικές εκλογές. 

Η προεκλογική προβολή των υποψήφιων βουλευτών και των υ¬ 
ποψήφιων των συνδυασμών μπορεί να γίνει αποκλειστικά στους 
χώρους που διατίθενται στα πολιτικά κόμματα ή στους συνδυα¬ 
σμούς υποψηφίων, σύμφωνα με τις διατάξεις της παραγράφου 
αυτής». 

2. Η παράγραφος 4 του άρθρου 97 του π.δ. 152/1985 αντικαθί¬ 
σταται ως εξής: 

«4. Απαγορεύεται ιδιωτικοί χώροι και χώροι του δημόσιου το¬ 
μέα, που έχουν διατεθεί για πράξεις εμπορικής διαφήμισης, σύμ¬ 
φωνα με τα άρθρα 5 και 6 του ν. 1451/1984, να διατίθενται κατά 
τη διάρκεια της προεκλογικής περίοδου για την προβολή των πο¬ 


λιτικών κομμάτων, συνδυασμών, υποψήφιων βουλευτών και μεμο¬ 
νωμένων υποψηφίων». 

3. Η παράγραφος 5 του άρθρου 97 του π.δ. 152/1985 αντικαθί¬ 
σταται ως εξής: 

«5. Απαγορεύεται κατά την προεκλογική περίοδο η χρήση με- 
γαφωνικών εγκαταστάσεων από τους υποψήφιους βουλευτές στα 
εκλογικά κέντρα, τα οποία περιορίζονται μέχρι δύο για κάθε υ¬ 
ποψήφιο στην εκλογική του περιφέρεια, στα γραφεία ή στα οχή¬ 
ματα που χρησιμοποιούν για την προεκλογική τους προβολή. 

Με κοινή απόφαση των Υπουργών Εσωτερικών και Δημόσιας 
Τάξης καθορίζονται οι ώρες λειτουργίας και ο βαθμός της έντα¬ 
σης των μεγαφωνικών'εγκαταστάσεων των εκλογικών κέντρων, 
των γραφείων και των οχημάτων των κομμάτων και των συνδυα¬ 
σμών κατά την προεκλογική περίοδο, καθώς και κάθε άλλη σχε¬ 
τική λεπτομέρεια. Στις ώρες της κοινής ησυχίας απαγορεύεται η 
χρήση των παραπάνω εγκαταστάσεων. Επίσης απαγορεύεται η 
χρήση των παραπάνω εγκαταστάσεων εφ'όσον γειτνιάζουν με νο¬ 
σηλευτικά ιδρύματα και σχολεία». 

4. Κατά την προεκλογική περίοδο απαγορεύεται στους υποψή¬ 
φιους βουλευτές και στους συνδυασμούς υποψηφίων για τις δη¬ 
μοτικές και κοινοτικές εκλογές η ανάρτηση πανώ, αεροπανώ, η 
χρήση φέϊγ-βολάν και κάθε μορφής μέσων προβολής που ρυπαί¬ 
νουν το περιβάλλον, όπως πλαστικά αυτοκόλλητα, χρωστικές ου¬ 
σίες, η αναγραφή συνθημάτων, σε όλους τους χώρους που 
καθορίζονται από τις διατάξεις του άρθρου 2 του ν. 1491/1984. Οι 
παραβάτες των διατάξεων της παραγράφου αυτής τιμωρούνται 
με τις ποινές που προβλέπονται απδ τις διατάξεις του άρθρου 7 
του ν..1491/1984. 

5. Απαγορεύεται κατά την προεκλογική περίοδο στους υποψή¬ 
φιους βουλευτές και στους υποψηφίους των συνδυασμών για τις 
δημοτικές και κοινοτικές'εκλογές η ανάρτηση, επικόλληση και εν 
γένει χρήση αφισσών και φωτογραφιών για την προσωπική τους 
προβολή. Η ανάρτηση, επικόλληση και η εν γένει χρήση αφισσών 
επιτρέπεται μόνο στα πολιτικά κόμματα ή στους συνδυασμούς υ¬ 
ποψηφίων, με την επιφύλαξη των διατάξεων των προηγούμενων 
παραγράφων. 

6. Με απόφαση του Ραδιοτηλεοπτικού Συμβουλίου (άρθρο 9 του 
ν. 1730/1987, ΦΕΚ 145), που δημοσιεύεται στην Εφημερίδα της Κυ- 
βερνήσεως, καθορίζονται οι όροι, σύμφωνα με τους οποίους γί¬ 
νεται ο προεκλογικός διάλογος και προβάλλονται οι υποψήφιοι 
βουλευτές από την Ελληνική Ραδιοφωνία-Τηλεόραση (ΕΡΤ Α.Ε.) 
και τους τοπικούς ραδιοφωνικούς σταθμούς που λειτουργούν 
νόμιμα. 

Η απόφαση αυτή εκδίδεται μετά από γνώμη των τοπικών ρα¬ 
διοφωνικών σταθμών, ή των συλλογικών φορέων τους, οι οποίοι 
καλούνται να τη διατυπώσουν μέσα σε αποκλειστική προθεσμία 
οκτώ (8) ημερών μετά τη δημοσίευση της σχετικής πρόσκλησης 
του προέδρου του Ραδιοτηλεοπτικού Συμβουλίου σε δύο ημερή¬ 
σιες εφημερίδες των Αθηνών. 

7. Οι παραβάτες των ρυθμίσεων της προηγούμενης παραγρά¬ 
φου τιμωρούνται με τις κυρώσεις που προβλέπονται από τις δια¬ 
τάξεις της παραγράφου 9β του άρθρου 16 του π.δ. 25/1988. 

8. Κατά τη διάρκεια της προεκλογικής περιόδου στο Ραδιοτη¬ 
λεοπτικό Συμβούλιο συμμετέχουν με δικαίωμα ψήφου και εκπρό¬ 
σωποι των κομμάτων ή συνασπισμού κομμάτων, τα Οποία έχουν 
πλήρεις συνδυασμούς υποψηφίων στα τρία τέταρτα (3/4) των ε¬ 
κλογικών περιφερειών της χώρας. 

Άρθρο 9 

Με προεδρικό διάταγμα, που εκδίδεται μετά από πρόταση του 
Υπουργού των Εσωτερικών, επιτρέπεται η κωδικοποίηση σε ενιαίο 
κείμενο όλων των διατάξεων που ισχύουν της νομοθεσίας για την 
εκλογή βουλευτών, όπως τροποποιήθηκαν και συμπληρώθηκαν 
με τον παρόντα νόμο. Κατά την κωδικοποίηση αυτήν, είναι δυνα¬ 
τή η μεταβολή της σειράς και της αρίθμησης των κεφαλαίων, άρ¬ 
θρων, παραγράφων και εδαφίων και η εναρμόνιση των διατάξεων 
μεταξύ τους, με τις αναγκαίες φραστικές τυπικές προσαρμογές. 

Αρθρο 10 

Ο περιορισμός του άρθρου 13 παρ. 4 εδ. β' του ν.813/1978, ό¬ 
πως αντικαταστάθηκε με το άρθρο 8 του ν. 1229/1982, δεν ισχύει 
από την ημερομηνία προκήρυξης των εκλογών ή την έναρξη της 
προεκλογικής περιόδου και μέχρι την μεθεπομένη της διεξαγω¬ 
γής τους, εφ’όσον το μίσθιο παραχωρείται σε υποψήφιο βουλευ¬ 
τή της περιφέρειας, όπου βρίσκεται το μίσθιο, για τις εκλογικές 
του ανάγκες χωρίς αντάλλαγμα. Το τελευταίο αυτό βεβαιώνεται 
με υπεύθυνη δήλωση του ιδιοκτήτη και του υποψήφιου βουλευτή 
προς το Υπουργείο Εσωτερικών και την αρμόδια οικονομική εφο¬ 
ρία του ιδιοκτήτη. Κατά το διάστημα αυτό αναστέλλεται η εξάμη- 
νη προθεσμία προς ιδιόχρηση που προβλέπεται από το εδ. α' του 
ίδιου άρθρου. 

Άρθρο 11 

1. Η παράγραφος 1 του άρθρου 39 του π.δ. 76/1985 (ΦΕΚ 27) αντι¬ 
καθίσταται ως εξής: 

«1. Δεν μπορούν να εκλεγούν ή να είναι δήμαρχοι, πρόεδροι κοι¬ 
νοτήτων και δημοτικοί ή κοινοτικοί σύμβουλοι οι δικαστικοί λει¬ 
τουργοί και όσοι υπηρετούν στις ένοπλες δυνάμεις και τα σώματα 
ασφαλείας. Επίσης, δεν μπορούν να εκλεγούν ή να είναι δήμαρ¬ 
χοι ή πρόεδροι κοινοτήτων και δημοτικοί ή κοινοτικοί σύμβουλοι 
οι υπάλληλοι των Ο.Τ.Α. στους οργανισμούς τοπικής αυτοδιοίκη¬ 
σης όπου υπηρετούν». 

2. Οι διατάξεις του άρθρου 266 του π.δ. 76/1985, όπως ισχύουν 
σήμερα, εφαρμόζονται και όταν πρόκειται για υπαλλήλους του 
κράτους ή των Ο.Τ.Α., που εκλέγονται ως δήμαρχοι ή πρόεδροι 
κοινοτήτων ή ορίζονται ως αντιδήμαρχοι. 

• Άρθρο 12 

Στο δημοτικό και κοινοτικό κώδικα (π.δ. 76/1985, ΦΕΚ Α’ 27) η 
παρ. 6 του άρθρου 47 του κώδικα παίρνει αριθμό 4, η δε 4 παίρνει 
αριθμό 6. 

Άρθρο 13 

Στο δημοτικό και κοινοτικό κώδικα (π.δ. 76/1985, ΦΕΚ Α' 27) προ¬ 
στίθεται άρθρο με αριθμό 46α, ως εξής: 

«Άρθρο 46α 

1. Σε κάθε νομό συγκροτείται διοικητική επιτροπή, αποτελού- 
μενη από το μοναδικό ή αρχαιότερο πρόεδρο πρωτοδικών, το μο¬ 
ναδικό ή αρχαιότερο εισαγγελέα πρωτοδικών του πρωτοδικείου, 
που έχει κατάστημα στην πρωτεύουσα του νομού και από το διευ¬ 
θυντή εσωτερικών της νομαρχίας. Χρέη γραμματέα της διοικητι¬ 
κής επιτροπής εκτελεί υπάλληλος της Διεύθυνσης Εσωτερικών του 
κλάδου ΠΕ διοικητικού, που ορίζεται από το νομάρχη με τον ανα¬ 
πληρωτή του. 

2. Οι διοικητικές αυτές επιτροπές ασκούν εφεξής όλες τις αρ¬ 
μοδιότητες των πολυμελών πρωτοδικείων, των προέδρων αυτών 
και των ειρηνοδικών, που ορίζονται στα άρθρα 47 παρ. 4 εδάφ. 
α' και 6 εδάφ. α’, 49 παρ. 1,64 παρ. 2 έως και 6,65 παρ. 4, 66 παρ. 

1 και 2, 67 παρ. 3 και 4, 68, 69 παρ. 1 εδάφ. β' και 4, 70 παρ. 1 και 

2 και 71 παρ. 1 εδάφ. α’ και 2 του παρόντος. 

3. Τα μέλη της διοικητικής επιτροπής και ο γραμματέας αυτής 
δικαιούνται ειδική αποζημίωση, κατά τις διατάξεις του άρθρου 123 
του π.δ. 152/1985, το ύψος της οποίας ορίζεται με απόφαση του 
Υπουργού Εσωτερικών». 

Άρθρο 14 

1. Η διάταξη του άρθρου 47 παρ. 4 εδάφ. α' του Δ.Κ.Κ. αντικα¬ 
θίσταται ως εξής: 

«4. Η δήλωση επιδίδεται με δικαστικό επιμελητή, ύστερα από 


παραγγελία των προσώπων που την υποβάλλουν ή ενός εκλογέα 
δημότη ή παραδίδεται με απόδειξη στο γραμματέα της διοικητι¬ 
κής επιτροπής του άρθρου 46α, είκοσι τουλάχιστο μέρες πριν από 
την ψηφοφορία». 

2. Η διάταξη του εδαφίου α' της παραγρ. 6 του άρθρου 47 του 
Δ.Κ.Κ. αντικαθίσταται ως εξής: 

«6. Αν δεν έχει τηρηθεί κάποια από τις διατυπώσεις ή δεν υπάρ¬ 
χει κάποια από τις προϋποθέσεις ή κάποιο από τα στοιχεία που 
προβλέπουν οι παράγραφοι 1,2 και 3 και αυτό βεβαιωθεί από τη 
διοικητική επιτροπή του άρθρου 46α, η δήλωση απορρίπτεται από 
αυτήν ως απαράδεκτη». 

3. Η διάταξη της παραγράφου 1 του άρθρου 49 του Δ.Κ.Κ. αντι¬ 
καθίσταται ως εξής: 

«1. Τη δέκατη πέμπτη μέρα πριν από την ψηφοφορία η διοικητι¬ 
κή επιτροπή του άρθρου 46α ανακηρύσσει σε δημόσια συνεδρία¬ 
ση τους συνδυασμούς, που έχουν δηλωθεί έγκαιρα. Η διοικητική 
επιτροπή κοινοποιεί αμέσως στο νομάρχη τις σχετικές αποφάσεις». 

4. α. Η διάταξη του τελευταίου εδαφίου της παραγράφου 4 του 
άρθροΰ 64 του Δ.Κ.Κ. αντικαθίσταται ως εξής: 

«Σε περίπτωση ίσου αριθμού έγκυρων ψηφοδελτίων δύο ή και 
περισσότερων συνδυασμών, ενεργείται μεταξύ αυτών κλήρωση 
από τη διοικητική επιτροπή του άρθρου 46α. 

β. Η διάταξη του τελευταίου εδαφίου της παραγράφου 5 του 
άρθρου 64 του Δ.Κ.Κ. αντικαθίσταται ως εξής: 

«Σε περίπτωση ίσου αριθμού έγκυρων ψηφοδελτίων δύο ή και 
περισσότερων συνδυασμών ενεργείται κλήρωση από τη διοικητι¬ 
κή επιτροπή του άρθρου 46α». 

5. Η διάταξη της παραγράφου 3 του άρθρου 65 του Δ.Κ.Κ. αντι¬ 
καθίσταται ως εξής: 

«3. Αν οι υποψήφιοι του Ιδιου συνδυασμού ισοψηφήσουν, η διοι¬ 
κητική επιτροπή του άρθρου 46α ενεργεί κλήρωση». 

6. Οι διατάξεις του α' εδαφίου της παραγράφου ι.κίίπίδυ α’ ε¬ 
δαφίου της παραγράφου 2 του άρθρου 66 του Δ.Κ.Κ. αντικαθίστα¬ 
νται ως εξής: 

«1. Αν έχουν ανακηρυχθεί δύο μόνο συνδυασμοί και ισοψηφή¬ 
σουν, η διοικητική επιτροπή του άρθρου 46α ενεργεί κλήρωση για 
την ανάδειξη του επιτυχόντος συνδυασμού». 

«2. Αν ισοψηφήσουν δύο ή περισσότεροι συνδυασμοί σε κοινό¬ 
τητες, που έχουν έως πέντε χιλιάδες κατοίκους, την κλήρωση ε¬ 
νεργεί η διοικητική επιτροπή του άρθρου 46α». 

7. Η διάταξη της παραγρ. 3 του άρθρου 67 του Δ.Κ.Κ. αντικαθί¬ 
σταται ως εξής: 

«3. Στους δήμους και στις κοινότητες που υπάρχουν περισσό¬ 
τερα από πέντε εκλογικά τμήματα, οι αντιπρόσωποι της δικαστι¬ 
κής αρχής στέλνουν με ασφαλή τρόπο τα εκλογικά στοιχεία στην 
αρμόδια διοικητική επιτροπή του άρθρου 46α του Δ.Κ.Κ.. Αφού 
συγκεντρωθούν τα στοιχεία όλων των εκλογικών τμημάτων του 
δήμου ή της κοινότητας, η διοικητική επιτροπή καταρτίζει πίνα¬ 
κα των αποτελεσμάτων της ψηφοφορίας και εκδίδει το γενικό α¬ 
ποτέλεσμα, το οποίο δημοσιεύει αμέσως με τοιχοκόλληση στο 
δημοτικό ή κοινοτικό κατάστημα της έδρας του νομού.» 

8. Η διάταξη της παραγράφου 4 του άρθρου 67 του Δ.Κ.Κ. αντι¬ 
καθίσταται ως εξής: 

«4. Οι εφορευτικές επιτροπές και η διοικητική επιτροπή του άρ¬ 
θρου 46α γνωστοποιούν αμέσως το αποτέλεσμα της ψηφοφορίας 
στο νομάρχη». 

9. Η διάταξη του τελευταίου εδαφίου της παραγράφου 1 του άρ¬ 
θρου 68 του Δ.Κ.Κ. αντικαθίσταται ως εξής: 

«Αν στην επαναληπτική ψηφοφορία οι δύο αυτοί συνδυασμοί 
ισοψηφήσουν, η διοικητική επιτροπή του άρθρου 46α ενεργεί κλή¬ 
ρωση για ανάδειξή του επιτυχόντος συνδυασμού». 

10. Οι διατάξεις των εδαφίων β' και γ' της παραγράφου 7 του 
άρθρου 68 του Δ.Κ.Κ. αντικαθίστανται ως εξής: 

«Αν στην ψηφοφορία αυτήν ισοψηφήσουν δύο υποψήφιοι δή¬ 
μαρχοι ή πρόεδροι κοινοτήτων, η διοικητική επιτροπή του άρθρου 
46α ενεργεί κλήρωση για την ανάδειξη του επιτυχόντος δημάρ¬ 
χου ή προέδρου κοινότητας και του συνδυασμού του. Αν ισοψη¬ 
φήσουν περισσότεροι από "δύο συνδυασμοί, η διοικητική επιτροπή 




3276 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


του άρθρου 46α ενεργεί κλήρωση για την ανάδειξη του επιτυχό- 
ντος δημάρχου ή προέδρου κοινότητας και του συνδυασμού του 
και εκείνου που θα συμμετάσχει στη δεύτερη κατανομή κατά τα 
οριζόμενα στην παράγραφο 4». 

11. Η διάταξη του εδαφίου β' της παραγράφου 1 του άρθρου 
69 του Δ.Κ.Κ. αντικαθίσταται ως εξής: 

«Η παραίτηση γίνεται με γραπτή δήλωσή του, που επιδίδεται 
με δικαστικό επιμελητή ή παραδίδεται με απόδειξη στη διοικητι¬ 
κή επιτροπή του άρθρου 46α την τρίτη μέρα, το αργότερο, πριν 
από την επαναληπτική ψηφοφορία». 

12. Η διάταξη της παραγ. 4 του άρθρου 69 του Δ.Κ.Κ. αντικαθί¬ 
σταται ως εξής: 

«4. Η δήλωση για το νέο υποψήφιο δήμαρχο ή πρόεδρο κοινό¬ 
τητας επιδίδεται με δικαστικό επιμελητή ή παραδίδεται, με από¬ 
δειξη, στη διοικητική επιτροπή του άρθρου 46α, τη δεύτερη μέρα 
πριν από την ψηφοφορία, το αργότερο. Η επιτροπή αυτή ανακη- 
ρύσσει το νέο υποψήφιο σε δημόσια συνεδρίαση ακόμη και την 
παραμονή της ψηφοφορίας». 

13. Η διάταξη της παρ. 1 του άρθρου 70 του Δ.Κ.Κ. αντικαθίστα¬ 
ται ως εξής: 

«1. Ευθύς μετά τη δημοσίευση του αποτελέσματος της εκλογής, 
ο πρόεδρος της εφορευτικής επιτροπής ή ένα άλλο μέλος της πα- 
ραδίδει τα πρακτικά της και τα λοιπά εκλογικά έγγραφα και τα 
δέματα των ψηφοδελτίων, τακτοποιημένα κατά συνδυασμούς και 
με τη σειρά που είναι αριθμημένα, καθώς και τους φακέλους, στη 
διοικητική επιτροπή του άρθρου 46α». 

14. Η διάταξη της παρ. 2 του άρθρου 70 του Δ.Κ.Κ. αντικαθίστα¬ 
ται ως εξής: 

«2. Η διοικητική επιτροπή εκθέτει τα πρακτικά της εκλογής μα¬ 
ζί με τον πίνακα των αποτελεσμάτων της στο κατάστημα της νο¬ 
μαρχίας επί πέντε μέρες και συντάσσει για την έκθεση αυτήν 
πρακτικό που τοιχοκολλάται επίσης έξω από το κατάστημα της 
νομαρχίας. Στο διάστημα αυτό οι κατά τον Κώδικα Διοικητικής Δι¬ 
κονομίας δυνάμενοι να ασκήσουν προσφυγή μπορούν-να λάβουν 
γνώση των εγγράφων αυτών, καθώς και των λοιπών στοιχείων της 
εκλογής και να ασκήσουν προσφυγή κατά του κύρους της ενώ¬ 
πιον του αρμόδιου διοικητικού δικαστηρίου». 

15. Η διάταξη του α' εδαφίου της παραγράφου 1 του άρθρου 
71 του Δ.Κ.Κ. αντικαθίσταται ως εξής: 

«1. Μετά τη λήξη της προθεσμίας υποβολής προσφυγών η αρ¬ 
μόδια διοικητική επιτροπή του άρθρου 46α με κατεπείγον ερώτη¬ 
μά της προς το αρμόδιο διοικητικό πρωτοδικείο ζητεί να βεβαιωθεί 
προς αυτήν αν έχουν κατατεθεί προσφυγές ή προσφυγή. Αν λά¬ 
βει αρνητική βεβαίωση, επικυρώνει με απόφασή της το αποτέλε¬ 
σμα της εκλογής και ανακηρύσσει τον επιτυχόντα και τους 


επιλαχόντες συνδυασμούς, το δήμαρχο ή τον πρόεδρο της κοι¬ 
νότητας και τους τακτικούς και αναπληρωματικούς δημοτικούς ή 
κοινοτικούς συμβούλους κάθε συνδυασμού, που εκλέγονται. Αν 
λάβει καταφατική βεβαίωση, η επιτροπή αυτή διαβιβάζει αμελλητί 
στο αρμόδιο διοικητικό δικαστήριο ολόκληρο και πλήρη το φάκε¬ 
λο της εκλογής, το κύρος της οποίας προσεβλήθη με προσφυγή 
ή προσφυγές». 

16. Η διάταξη της παραγράφου 2 του άρθρου 71 του Δ.Κ.Κ. α¬ 
ντικαθίσταται ως εξής: 

«2. Η διοικητική επιτροπή του άρθρου 46α εκθέτει την απόφα¬ 
ση στο κατάστημα της νομαρχίας επί τρεις συνεχείς μέρες και 
στέλνει αντίγραφό της στο νομάρχη». 

Άρθρο 15 

Οι διατάξεις των άρθρων 70 παρ. 3, 72, 73, 74, 75, 76 και 77 του 
δημοτικού και κοινοτικού κώδικα (π.δ. 76/1985) καταργούνται. 

Άρθρο 16 

Επιτρέπεται η κωδικοποίηση των διατάξεων των άρθρων 11 έως 
και 15 του παρόντος με το κατά τις διατάξεις του άρθρου 48 του 
ν. 1832/1989 προβλεπόμενο να εκδοθεί προεδρικό διάταγμα. 

Άρθρο 17 

Η ισχύς των διατάξεων του παρόντος νόμου αρχίζει από τη δη¬ 
μοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΑΝ.ΠΕΠΟΝΗΣ Α. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

Δ. ΤΣΟΒΟΛΑΣ Γ. ΣΚΟΥΛΑΡΙΚΗΣ 

θεωρήθηκε και τέθηκε η Μεγάλη Σφραγίδα του Κράτους 

Αθήνα, 27 Απριλίου 1989 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΠΑΝΝΗΣ ΣΚΟΥΛΑΡΙΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


